|  |  |  |
| --- | --- | --- |
|  |  | PATVIRTINTAMarijampolės šv. Cecilijos gimnazijos direktoriaus 2024-03-28 d. įsakymu Nr. V- 25 |

**REGIONINĖS MOKINIŲ IR MOKYTOJŲ KONFERENCIJOS**

**„EKOLOGINĖ REKLAMA 2024“**

**NUOSTATAI**

 XXI amžius - tai įsišaknijusi vartotojiškumo kultūra, skatinanti įsigyti vis daugiau įvairiausių materialinių ir maistinių gėrybių, siekiant pagerinti savijautą ir suteikti gyvenimui malonumo. Žmogus vis dar mąsto, jog gamtos ištekliai yra beribiai. Bet ar iš tikrųjų mes esame teisūs? Triukšmas, šviesa, nesibaigiantis šiukšlinimas ir išmetamos maisto atliekos tampa alinančia našta mus supančiai aplinkai. Dėl šios priežasties kviečiame sukurti reklamą, kuri skatintų suklusti ir atkreipti dėmesį į kylančias globalias problemas. Šis viešas pranešimas - tai būdas pasiūlyti tam tikrą gyvenimiškų vertybių, pasaulėžiūros formavimosi, idėjų kūrimo sistemą.

**I SKYRIUS**

**BENDROSIOS NUOSTATOS**

 1.1. Regioninės mokinių ir mokytojų konferencijos „Ekologinė reklama 2024“ nuostatai (toliau – Nuostatai) reglamentuoja konferencijos tikslus, uždavinius, organizavimo tvarką ir eigą bei kompetencijas, kurias tobulins konferencijos dalyviai.

 1. 2. Regioninė konferencija „Ekologinė reklama 2024“ skirta mokytojams ir mokiniams.

**II SKYRIUS**

**KONFERENCIJOS TIKSLAS**

 2.1. Supažindinti mokinius bei mokyklos organizacijų narius su ekologijos ir tvarumo principais, atkreipiant dėmesį į klimato kaitos problemas, ir mokyti savo veiksmais prisiimti atsakomybę už aplinkos taršos mažinimą.

**III SKYRIUS**

**KONFERENCIJOS UŽDAVINIAI**

1. 1. Dalinantis patirtimi, suteikti mokiniams ir mokytojams ekologijos ir aplinkosaugos žinių.
	1. Formuoti kritinio mąstymo įgūdžius, leidžiančius priimti sprendimus dėl aplinkos taršos mažinimo.
	2. Skatinti mokinius dalintis gerąja patirtimi: pateikti idėjų, kaip mažinti aplinkos taršą.
	3. Skatinti mokyklų tarpusavio bendradarbiavimą ir įgytas patirtis gebėti taikyti praktiškai kasdieniniame gyvenime.

**IV SKYRIUS**

**LAUKIAMI REZULTATAI**

1. 1. Konferencijos dalyviai, pasidaliję gerąja patirtimi, įgis įgūdžių žinias taikyti kasdieniniame gyvenime.

**V SKYRIUS**

**KONFERENCIJOS DALYVIAI**

* 1. Lietuvos bendrojo ugdymo mokyklų 5-8 ir 9-12 (I–IV gimnazijos) klasių mokiniai ir mokytojai.
	2. Iš vienos mokyklos gali dalyvauti 1–3 mokiniai bei 1-2 mokytojai. Norintys dalyvauti ir pristatyti savo sukurtą ekologinę reklamą, registruojasi iki 2024 m. balandžio 22 d. Paraišką siųsti el. paštu **lina.dulinskaite@gmail.com**
	3. Mokytojai registruojasi Semi+ sistemoje adresu [www.semiplius.lt](http://www.semiplius.lt).
	4. Paraiškos pavyzdys prisegamas (Priedas Nr.1)

**VI SKYRIUS**

**KONFERENCIJOS ORGANIZATORIAI**

 6.1. Konkursą organizuoja Marijampolės šv. Cecilijos gimnazija.

 6.2. Konkurso organizavimo partneriai – Marijampolės Meilės Lukšienės švietimo centras.

**VII SKYRIUS**

**DARBO PATEIKIMAS**

* 1. Pranešimas gali būti video montažas, eilėraštis, prezentacija PowerPoint / Canva ir kita skaitmenine forma , stendinis pranešimas, vaidinimas.
	2. Pranešimuose turi atsispindėti ne tik mokinių kūrybinės kompetencijos, bet ir mokslinės žinios ekologinio tvarumo link. Pranešimuose turi atsispindėti sprendimai / atradimai, kaip sumažinti aplinkos taršą, skatinti žmonių sąmoningą ir atsakingą maisto produktų vartojimą, atliekų rūšiavimą.

**VIII SKYRIUS**

**REIKALAVIMAI PRANEŠIMAMS**

 8. 1. Mokinio pranešimo trukmė – 5-7 min.

 8. 2. Skaitmeninis ar stendinis pranešimas turi būti aiškiai įskaitomas (šriftas ne mažesnis kaip 32 pt), informatyvus, estetiškas.

 8. 3. Pranešime (skaitmeniniame ar stendiniame) / eilėraštyje / vaidinime / video montaže turi būti pateikta darbo pavadinimas, tikslas, uždaviniai, sprendimai, išvados bei mokinių įžvalgos apie aplinkos tausojimą, tvarumą. Turi būti atskleista, kuo ši tema nauja, originali, kaip nuo aplinkos taršos pereiti tvarumo link.

**IX SKYRIUS**

**KONFERENCIJOS ORGANIZAVIMAS**

 9.1. Mokiniai pristato savo atliktus darbus - vaidinimus, eilėraščius, video montažus, stendinius plakatus, skaitmenines prezentacijas.

 9.2. Konferencija „Ekologinė reklama 2024“ **vyks 2024 m. balandžio 26 d. nuo 9.00 val.** **Marijampolės šv. Cecilijos gimnazijoje**: Naujakurių g. 6, LT-68263, Marijampolė.

Mob. +37060172443 (biologijos mokytoja Lina Klimavičienė)

El. paštas: **rastine@cecilijosgimnazija.lt**

Atsakingas asmuo: Lina Klimavičienė (lina.dulinskaite@gmail.com)

* 1. Konferencijos „Ekologinė reklama 2024“ organizacinis komitetas:

9.3.1. Loreta Dambauskienė, direktoriaus pavaduotoja ugdymui;

9.3.2. Lina Miliauskienė, geografijos mokytoja metodininkė;

9.3.3. Danutė Jurevičienė, fizikos vyr. mokytoja;

9.3.4 Valdas Strazdas, chemijos mokytojas.

 9. 4. Informacija apie konferenciją, darbų pateikimą ir kt. teikiama tel. +37060172443 (biologijos mokytoja Lina Klimavičienė).

 9. 5.Tikslesnė konferencijos dienotvarkė užsiregistravusiems dalyviams bus išsiųsta el. paštu, likus savaitei iki renginio.

 9.6. Konferencijos pranešėjams (mokiniams) bus išduodamos gimnazijos padėkos ir diplomai, mokytojams - kvalifikacijos tobulinimo pažymėjimai apie dalyvavimą renginyje.

 9.7. Užpildyta konferencijos paraiška reiškia sutikimą gautą medžiagą naudoti ugdymo tikslais.

 9.8. Konferencijos darbų pristatymas, vertinimas ir laureatų apdovanojimas vyks tą pačią dieną Marijampolės šv. Cecilijos gimnazijoje.

\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

Konferencijos „Ekologinė reklama 2024“

PARAIŠKA

|  |  |  |  |  |  |  |
| --- | --- | --- | --- | --- | --- | --- |
| **Eil.Nr.** | **Mokinio vardas, pavardė** | **Mokymo įstaiga, klasė** | **Darbo tema** | **Kuravusio mokytojo vardas, pavardė, dėstomas dalykas** | **Mokytojo el. paštas, telefono numeris** | **Reikalingos priemonės pristatymui** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |